# พรรครักษ์ผืนป่า
พรรครักษ์ผืนป่า หรือ พรรคโอกาสไทย พรรครักษ์ผืนป่าประเทศไทย และ พรรคทวงคืนผืนป่าประเทศไทย (อักษรย่อ: รป.) พรรคการเมืองที่ก่อตั้งตามรัฐธรรมนูญแห่งราชอาณาจักรไทย พุทธศักราช 2550 เมื่อวันที่ 12 ธันวาคม 2555 ประกาศนายทะเบียนพรรคการเมือง เรื่อง รับจดแจ้งการจัดตั้งพรรคทวงคืนผืนป่าประเทศไทย ราชกิจจานุเบกษา เล่ม 130 ตอน 22 ง หน้า 113 28 กุมภาพันธ์ 2556 มีดำรงค์ พิเดช อดีตอธิบดีกรมอุทยานแห่งชาติ สัตว์ป่า และพันธุ์พืช เป็นหัวหน้าพรรค และธิติ กนกทวีฐากร เป็นรองหัวหน้าพรรค

โดยที่ทำการพรรคตั้งอยู่ที่ 706 ถนนโชคชัย 4 แขวงลาดพร้าว เขตลาดพร้าว กรุงเทพมหานคร ซึ่งได้มีพิธีเปิดที่ทำการพรรคเมื่อวันที่ 30 มกราคม 2556

ต่อมาในการประชุมใหญ่วิสามัญของพรรคทวงคืนผืนป่าประเทศไทย ครั้งที่ ๑/๒๕๖๑ เมื่อวันที่ 10 ธันวาคม พ.ศ. 2561 ทางพรรคได้ตัดสินใจเปลี่ยนชื่อพรรคจาก พรรคทวงคืนผืนป่าประเทศไทย เป็น พรรครักษ์ผืนป่าประเทศไทย ประกาศนายทะเบียนพรรคการเมือง เรื่อง การเปลี่ยนแปลงข้อบังคับพรรค และคณะกรรมการบริหารพรรครักษ์ผืนป่าประเทศไทย

ในวันอาทิตย์ที่ 21 พฤศจิกายน พ.ศ. 2564 ที่ประชุมใหญ่ครั้งที่ 1/2564 ได้มีมติเลือกนายสุชิน เพียรทอง อดีตนักวิชาการป่าไม้ชำนาญการพิเศษ เป็นหัวหน้าพรรค และนายดำรงค์ พิเดช เป็นประธานที่ปรึกษาพรรค‘รักษ์ผืนป่าฯ’ เปลี่ยนตัวหัวหน้าพรรค ‘ดำรงค์’ นั่ง ปธ.ที่ปรึกษาฯ ส่วนเพื่อชาติ ‘ศรัณย์วุฒิ ศรัณย์เกตุ’ ขึ้นแท่นหัวหน้าพรรค ต่อมาในวันพฤหัสบดีที่ 22 กันยายน พ.ศ. 2565 นายสุชินได้ยื่นหนังสือลาออกจากตำแหน่งหัวหน้าพรรคทำให้คณะกรรมการบริหารพรรคต้องพ้นจากตำแหน่งทั้งคณะ

 ยุคพรรคโอกาสไทย 
จากนั้นในวันอาทิตย์ที่ 2 ตุลาคม พ.ศ. 2565 ในการประชุมใหญ่วิสามัญพรรครักษ์ผืนป่าประเทศไทย ครั้งที่ 1/2565 ที่ประชุมมีมติให้เปลี่ยนแปลงชื่อพรรคเป็น พรรคโอกาสไทย พร้อมกับเลือกตั้งคณะกรรมการบริหารพรรคชุดใหม่จำนวน 9 คนซึ่งที่ประชุมมีมติเลือกนายมิ่งขวัญ แสงสุวรรณ์ อดีตรัฐมนตรีว่าการกระทรวงอุตสาหกรรม อดีตรัฐมนตรีว่าการกระทรวงพาณิชย์ และอดีตหัวหน้าพรรคเศรษฐกิจใหม่ เป็นหัวหน้าพรรคคนใหม่“ดำรงค์”ส่งไม้ต่อ“มิ่งขวัญ” ปั้น“พรรคโอกาสไทย”เข้าสภา กระทั่งวันที่ 25 พฤศจิกายน พ.ศ. 2565 นายมิ่งขวัญได้ยื่นหนังสือลาออกจากสมาชิกพรรคโอกาสไทยทำให้ต้องพ้นจากตำแหน่งหัวหน้าพรรคและคณะกรรมการบริหารพรรคต้องพ้นจากตำแหน่งทั้งคณะ ต่อมาในวันที่ 22 มกราคม พ.ศ. 2566 พรรคโอกาสไทยได้จัดการประชุมใหญ่เพื่อแก้ไขข้อบังคับพรรคกลับมาใช้ชื่อ พรรครักษ์ผืนป่าประเทศไทย เลือกตั้งคณะกรรมการบริหารพรรคชุดใหม่ ซึ่งที่ประชุมมีมติเลือกนายประเสริฐ อภิปุญญา เป็นหัวหน้าพรรคคนใหม่

จากนั้นนายประเสริฐได้ยื่นหนังสือลาออกจากสมาชิกพรรคลงวันที่ 17 มกราคม 2567 ซึ่งทางพรรคได้รับทราบการลาออกในวันที่ 26 มกราคม ทำให้ต้องพ้นจากตำแหน่งหัวหน้าพรรคและคณะกรรมการบริหารพรรคต้องพ้นจากตำแหน่งทั้งคณะ ต่อมาในวันที่ 17 มีนาคม 2567 พรรครักษ์ผืนป่าประเทศไทยได้จัดประชุมเพื่อเลือกตั้งคณะกรรมการบริหารพรรคชุดใหม่โดยที่ประชุมมีมติเลือกนายอุดมพันธ์ อินทรโยธา และนายรพี ชำนาญเรือ เป็นหัวหน้าพรรคและเลขาธิการพรรคคนใหม่ พร้อมกันนี้ยังได้เปลี่ยนแปลงตราสัญลักษณ์พรรคและชื่อพรรคเป็น พรรครักษ์ป่า

 การเลือกตั้ง 
พรรคทวงคืนผืนป่าประเทศไทยได้ส่งผู้สมัครลงรับเลือกตั้งครั้งแรกในการเลือกตั้งซ่อม ส.ส. กรุงเทพมหานคร เขต 12 (เขตดอนเมือง) แทนตำแหน่งที่ว่าง เมื่อวันอาทิตย์ที่ 16 มิถุนายน 2556 โดยทางพรรคได้ส่งนายวีระพล สุทธิพรพลางกูร โฆษกพรรคลงรับเลือกตั้งปรากฏว่านายวีระพลไม่ได้รับเลือกตั้งเพราะพ่ายแพ้แก่นาย แทนคุณ จิตต์อิสระ จาก พรรคประชาธิปัตย์

ในการเลือกตั้งทั่วไปเมื่อวันอาทิตย์ที่ 2 กุมภาพันธ์ 2557 พรรคได้ส่งผู้สมัครลงรับเลือกตั้งโดยได้รับหมายเลขคือ หมายเลข 29 แต่การเลือกตั้งครั้งนี้ได้ถูก กกต. ประกาศให้เป็นโมฆะ

ต่อมาใน การเลือกตั้งทั่วไปเมื่อวันที่ 24 มีนาคม พ.ศ. 2562 พรรครักษ์ผืนป่าประเทศไทยได้ ส.ส. แบบบัญชีรายชื่อ เข้าสภาทั้งสิ้น 2 คนคือ นายดำรงค์ พิเดช และนายยรรยงก์ ถนอมพิชัยธำรง และได้เข้าร่วมรัฐบาลพลเอก ประยุทธ์ จันทร์โอชา ในเวลาต่อมา'ดำรงค์' พา 2 เสียงรักษ์ผืนป่าประเทศไทย หนุน 'บิ๊กตู่' ขอช่วยงานสิ่งแวดล้อม ไม่ยึดเก้าอี้ รมต.

ในการเลือกตั้ง พ.ศ. 2566 พรรครักษ์ผืนป่าประเทศไทยจับหมายเลขผู้สมัครบัญชีรายชื่อได้หมายเลข 49 โดยมีนายณัชพล สุพัฒนะ หรือมาร์ค พิทบูล เป็นผู้สมัครบัญชีรายชื่อหมายเลข 1 นายประเสริฐ อภิปุญญา เป็นผู้สมัครบัญชีรายชื่อหมายเลข 2 และนายณัชพลเป็นบุคคลที่ได้รับเสนอชื่อเป็นนายกรัฐมนตรีไทยของพรรค

 รายนามหัวหน้าพรรค 
 พรรครักษ์ผืนป่าประเทศไทย 
 ดำรงค์ พิเดช  9 มกราคม พ.ศ. 2556 - 21 พฤศจิกายน พ.ศ. 2564
 สุชิน เพียรทอง 21 พฤศจิกายน พ.ศ. 2564 - 2 ตุลาคม พ.ศ. 2565

 พรรคโอกาสไทย 
 มิ่งขวัญ แสงสุวรรณ์ 2 ตุลาคม พ.ศ. 2565 - 25 พฤศจิกายน พ.ศ. 2565คอนเฟิร์ม 'มิ่งขวัญ' ซบพลังประชารัฐ เตรียมเปิดตัวช่วงสัปดาห์หน้า
 ประเสริฐ อภิปุญญา (รองหัวหน้าพรรครักษาการหัวหน้าพรรค) 25 พฤศจิกายน พ.ศ. 2565 - 22 มกราคม พ.ศ. 2566

 พรรครักษ์ผืนป่าประเทศไทย 
 ประเสริฐ อภิปุญญา 22 มกราคม พ.ศ.2566-ปัจจุบัน

 รายนามเลขาธิการพรรค 
 ธิติ กนกทวีฐากร 9 มกราคม 2556 - 3 กุมภาพันธ์ 2559
 วีระพล สุทธิพรพลางกูร 4 กุมภาพันธ์ 2559 - 31 พฤษภาคม พ.ศ. 2561 ประกาศนายทะเบียนพรรคการเมือง เรื่อง ตอบรับการเปลี่ยนแปลงกรรมการบริหารพรรคทวงคืนผืนป่าประเทศไทย ราชกิจจานุเบกษา เล่ม 133 ตอน 22 ง หน้า 154 17 มีนาคม พ.ศ. 2559   ประกาศนายทะเบียนพรรคการเมือง เรื่อง ตอบรับการเปลี่ยนแปลงคณะกรรมการบริหารพรรคทวงคืนผืนป่าประเทศไทย (จำนวน ๘ ราย) 
 สันติภาพ อินทรพัฒน์ 10 ธันวาคม พ.ศ. 2561 - 18 ตุลาคม พ.ศ. 2562
 อำนาจ จึงขจรกุล 12 มกราคม พ.ศ. 2563 - 2 ตุลาคม พ.ศ. 2565
 ปอยหลวง โคนทรงแสน 2 ตุลาคม พ.ศ. 2565 - ธันวาคม พ.ศ.2565
 อาคม จันทนลาช 22 มกราคม พ.ศ. 2566 - ปัจจุบัน

 ประวัติการทำงานในรัฐสภา 
 ครั้งที่ การเลือกตั้ง จำนวน ส.ส. สถานภาพพรรค นายกรัฐมนตรี หมายเหตุ 1.  2562  2 คน  ร่วมรัฐบาล  พล.อ.ประยุทธ์ จันทร์โอชา